Mar 27,2015
రికార్డు స్థాయికి విదేశీ మారక నిల్వలు
           న్యూఢిల్లీ: మార్చి 20తో ముగిసిన వారంలో భారత విదేశీ మారకపు నిల్వలు 4.261 బిలియన్‌ డాలర్ల మేర పెరిగి 339.99 బిలియన్‌ డాలర్లకు చేరుకున్నాయి. దేశీయ మారకపు నిల్వలు ఇంతటి రికార్డు స్థాయికి చేరడం ఇదే ప్రప్రథమం. అంతకు ముందు రెండు వారాలు ఈ నిల్వలలో వరుస క్షీణత నమోదు అయినట్లు రిజర్వ్‌ బ్యాంక్‌ ఆఫ్‌ ఇండియా(ఆర్‌బీఐ) తెలిపింది. ఇదే వారంలో దేశంలోని బంగారం నిల్వలలో ఏమాత్రం మార్పు కనబడలేదని ఈ నిల్వ మొత్తం 19.837 బిలియన్‌ డాలర్లుగానే ఉందని బ్యాంకు తెలిపింది.